આરોપીઓએ ATM સાથે છેતરપિંડી મામલે જાણકારી આપતા જણાવ્યું હતું કે ભાડે લીધેલા ATM કાર્ડને તેઓ મશીનમાં લગાવી ટ્રાન્જેક્શન માટે કમાન્ડ આપતા હતા, પૈસા નિકળતાની સાથે જ તેઓ એટીએમનો પાવર સપ્લાય બંધ કરી દેતા. જેના કારણે એટીએમ મશીનમાંથી નિકળતી સ્લીપમાં પર ટ્રાન્જેક્શન પ્રિન્ટ ન આવતી, પરંતુ તેમને પૈસા મળી જતા. આરોપીઓ ટ્રાન્જેક્શન સ્લીપને બેન્કમા જમા કરાવીને ફરિયાદ નોંધાવતા કે મશીન અચાનક હેન્ગ થઇ જવાથી રૂપિયા નથી નિકળ્યા પરંતુ તેમના બેન્ક ખાતામાંથી પૈસા કપાઇ ગયા હતા. બેન્કની તપાસમાં એટીએમ મશીનની જમા કરાવેલી ટ્રાન્જેક્શન આઇડી પરથી પણ આરોપીઓનો દાવો સાચો સાબિત થતો હતો. જેના પરિણામ રૂપે બેન્ક તેમના ખાતામાં પૈસા પરત જમા કરાવતી. આરોપીઓ એટીએમ મશીનમાંથી નિકળેલી રકમનો અડધો હિસ્સો એટીએમના અસલી માલિકને પહોચાડતા હતા.